Københavns Adresseavis, 1837-04-14
En ferm Bondepige, som kan lave god daglig Mad, vadske og stryge, kan faae en god Condition, naar hun indlægger en Billet paa Adressecomptoiret, mrkt. P. M. Nr. 921, hvori anføres, hvor hun nu tjener og senest har tjent, samt hendes Navn. Uden gode Anbefalinger nytter det ikke at mælde sig. Formedelst Sygdomsforfald önsker en ugift Mand, der driver borgerlig Næring, en dannet Pige, af god Familie, som paa egen Haand, ligesaafuldt, som om der var en Huusmoder tilstede, vil paatage sig med Orden og Oeconomi at forestaae og bestyre hans Huus og Udsalg. Uden tilfredsstillende Beviser for Troskab, et godt Forhold og Kyndighed i Madlavning og øvrigt Huus væsen, nytter det ikke at mælde sig, da man i en Tid af 11 Aar kun 2 Gange har skiftet Jomfru.